Proces for Budget 2015-18 
Sagsfremstilling 
14.       Proces for Budget 2015-18 - Åbent 
  
  
SAGENS INDHOLD 
Ifølge Favrskov Kommunes principper for økonomistyring skal Økonomiudvalget udarbejde forslag til tids- og 
aktivitetsplan for budgetprocessen. Forslaget skal behandles af Byrådet. 
  
I de tidligere års budgetproces har administrationen udarbejdet et prioriteringskatalog bestående af forslag til hhv. 
udvidelser og reduktioner på 1 % af kommunens serviceudgifter med henblik på at tilvejebringe et råderum til politisk
prioritering. Det foreslås, at der til budget 2015-18 ligeledes udarbejdes et råderum på 1 % af serviceudgifterne 
svarende til ca. 17 mio. kr. Herudover udarbejdes forslag til anlægsinvesteringer i perioden 2015-18. 
  
Som en udløber af aftalen mellem regeringen og KL om kommunernes økonomi for 2014 er det fremover 
obligatorisk for kommunerne at udarbejde langsigtede økonomiske målsætninger. I forslaget til budgetproces indgår 
en drøftelse af økonomiske målsætninger for Favrskov Kommune. 
  
VURDERING 
8. oktober 2013 vedtog Byrådet budgettet for 2014-17. Budgettet viser en budgetmæssig balance. I 2015-18 er der 
budgetteret med et overskud på den ordinære drift på ca. 90 mio. kr. årligt, hvilket bl.a. kan anvendes til 
anlægsinvesteringer. På den baggrund foreslås det, at budgetprocessen for 2015-18 følger samme proces som 
budgetlægningen for 2014-17. 
  
I hovedtræk medfører det, at der administrativt udarbejdes et prioriteringskatalog med forslag til reduktioner og 
udvidelser på 1 % af serviceudgifterne inden for hvert udvalgs område svarende til ca. 17 mio. kr. i alt. Det foreslås, 
at forslagene til reduktioner og udvidelser har særlig fokus på tiltag, der går på tværs af udvalgsområder, og som 
skaber synergigevinster for den samlede organisation.  Endvidere udarbejdes der forslag til anlægsinvesteringer i 
perioden 2015-18. 
  
Forslagene til udvidelser, reduktioner og anlæg drøftes indledningsvist i fagudvalgene i juni måned. I august måned 
drøfter og kvalitetssikrer fagudvalgene de fremsendte udvidelses-, reduktions- og anlægsforslag. [adresse] 
prioriteres i fagudvalgene i august måned med henblik på at kvalificere grundlaget for Byrådets drøftelser heraf på 
budgetseminaret 20. og 21. august 2014. 
  
 
Byråd 
28. januar 2014 
Sagsnr. 710-2014-
103 
Dok.nr. 710-2014-
19485 
Sagsbehandler 
DPSVE 
  
Tidl. politisk behandling 
  
Forventet sagsgang 
ØK, BY 
Lovgrundlag 
  
I det administrative prioriteringskatalog fokuseres der på effektiviseringer, strukturændringer samt nye løsninger. I 
lighed med tidligere år sker udarbejdelsen af forslag bl.a. på baggrund af idéer og input fra foreninger, institutioner 
mv. 
  
For at skabe overblik over aktiviteter med betydning for budgetlægningen indgår der i forslaget til tids- og 
aktivitetsplan ligeledes terminer for indberetning af forventet regnskab og budget til KL samt terminer for 
budgetopfølgninger i [adresse]. Der er i budgetprocessen taget højde for den faseopdelte nationale 
budgetlægning, hvor kommunerne via KL koordinerer budgetlægningen for 2015 med henblik på at overholde den 
kommende økonomiaftale mellem KL og regeringen. 
  
INDDRAGELSE/KOMMUNIKATION 
Institutioner, foreninger, MED-udvalg (HMU og SMU) mv. vil i lighed med tidligere år i april måned få mulighed for at 
fremsende forslag til budgettet for 2015-18. 
  
MED-udvalgene inddrages i budgetprocessen via drøftelser på deres respektive møder samt på fællesmøder 
mellem Økonomiudvalget og HMU. 
  
Efter Byrådets budgetseminar 20.-21. august 2014 vil kommunens ledere og medarbejderrepræsentanter blive 
orienteret om status på budgetarbejdet. 
  
I september 2014 vil budgetforslaget blive sendt i høring. Som led i høringsfasen afholdes borgermøder i Hinnerup 
og Ulstrup i uge 37. 
  
På kommunens hjemmeside oprettes et debatforum, ligesom der i løbet af budgetprocessen vil blive lagt relevant 
information på hjemmesiden. 
  
ØKONOMISKE KONSEKVENSER 
Ingen. 
  
INDSTILLING 
Direktøren for Job og Økonomi indstiller til Byrådet: 
  
1. At forslaget til tids- og aktivitetsplan for Budgetproces 2015-18 godkendes. 
2. At der udarbejdes forslag til hhv. udvidelser og reduktioner på 1 % af serviceudgifterne. 
  
BESLUTNING 
  
Økonomiudvalget, 21. januar 2014: 
Fraværende: Nikolai Olesen 
  
Ad 1 indstilles godkendt, idet budgetseminaret fastlægges til torsdag den 21. og fredag den 22. august 2014, og at 
orienteringsmøderne for ledere og tillidsrepræsentanterne i ugen efter rykkes i medfør heraf. 
  
Ad 2 indstilles godkendt med den ændring, at råderummet udgør +/- 1-2 %, og at det endelige råderum fastlægges 
på byrådets temamøde i april 2014. Til temamødet i april 2014 forberedes endvidere en politisk drøftelse af de 
overordnede rammer for gennemførelsen af reduktioner og udvidelser. 
  
  
Bilag 
  
  
Tids- og aktivitetsplan for Budget 2015-18 
710-2014-46 
  
  
Byråd, 28. januar 2014: 
Fraværende: Ingen 
  
Godkendt. 
